
PËR DISA NDRYSHIME NË VENDIMIN E KUVENDIT NR.3, DATË 16.9.2009 “PËR CAKTIMIN E PËRBËRJES SË KOMISIONEVE TË PËRHERSHME TË KUVENDIT”, TË NDRYSHUAR

Në mbështetje të nenit 78 pika 1 të Kushtetutës dhe të neneve 55 pika 1 dhe 21, pikat 1 dhe 2 të Rregullores së Kuvendit, me propozimin e Konferencës së Kryetarëve, pas marrëveshjes së Kryetares së Kuvendit me Kryetarin e Grupit Parlamentar të Partisë Demokratike,

KUVENDI
I REPUBLIKËS SË SHQIPËRISË

VENDOSI:

Në vendimin e Kuvendit nr.3, datë 16.9.2009 “Për caktimin e përbërjes së komisioneve të përhershme të Kuvendit”, të ndryshuar, në pikën 1, bëhen këto ndryshime:	 
I. Deputetët Ndue Paluca dhe Ilir Bano caktohen anëtarë në Komisionin për Sigurinë Kombëtare. 
II. Deputetja Mesila Doda caktohet sekretare në Komisionin për Integrimin Europian.
III. Ky vendim hyn në fuqi menjëherë.

KRYETARE
Jozefina Topalli (Çoba)
